สังคมบูรณากวน
...แล้วมันจะจบอย่างไร เมื่อโครงการจำนำข้าวทุกฝ่ายลงมติว่ามีแต่สร้างปัญหา รั่วไหล ทุจริต ปีละแสนล้าน ถ้าเดินต่อไปจะเกิดหายนะกับประเทศ ทีดีอาร์ไอ สถาบันวิชาการชั้นยอด ให้ข้อมูลงานวิจัย หมดเปลือก จำนำข้าวเป็นประชานิยมสุดโต่ง สร้างความเสียหายต่อการเงิน การคลัง กระทั่งวันนี้ แนวร่วมรัฐบาลก็ส่ายหน้าไม่เอาด้วย วีรพงษ์ รามางกูร กูรูใหญ่รัฐบาล เตือนดังๆ ถ้าฝืนทำต่อไปรัฐบาลมีแต่พังแน่ ล่าสุด กลุ่มแดง 112 สมศักดิ์ เจียมธีรสกุล ยังผสมโรง เรียกร้องให้กองเชียร์แดง เพลาๆ ลงบ้าง เลิกเชียร์แบบสุดลิ่มทิ่มประตู และภาวนาให้โครงการนี้ทำแค่ชั่วคราว แม้แต่ลูกหาบในเพื่อไทยยังกลัวรัฐบาลเจ๊ง แต่ทำไงได้ คนทางไกลบอกเป็นนโยบายดี สร้างคะแนนจากกลุ่มชาวนา เดินหน้าต่อ อย่าหยุด พรรคเพื่อไทยจะได้เป็นรัฐบาลไปนานแสนนาน...
14 ต.ค. 2555

...แล้วมันจะจบอย่างไร เมื่อโครงการจำนำข้าวทุกฝ่ายลงมติว่ามีแต่สร้างปัญหา รั่วไหล ทุจริต ปีละแสนล้าน ถ้าเดินต่อไปจะเกิดหายนะกับประเทศ ทีดีอาร์ไอ สถาบันวิชาการชั้นยอด ให้ข้อมูลงานวิจัย หมดเปลือก จำนำข้าวเป็นประชานิยมสุดโต่ง สร้างความเสียหายต่อการเงิน การคลัง กระทั่งวันนี้ แนวร่วมรัฐบาลก็ส่ายหน้าไม่เอาด้วย วีรพงษ์ รามางกูร กูรูใหญ่รัฐบาล เตือนดังๆ ถ้าฝืนทำต่อไปรัฐบาลมีแต่พังแน่ ล่าสุด กลุ่มแดง 112 สมศักดิ์ เจียมธีรสกุล ยังผสมโรง เรียกร้องให้กองเชียร์แดง เพลาๆ ลงบ้าง เลิกเชียร์แบบสุดลิ่มทิ่มประตู และภาวนาให้โครงการนี้ทำแค่ชั่วคราว แม้แต่ลูกหาบในเพื่อไทยยังกลัวรัฐบาลเจ๊ง แต่ทำไงได้ คนทางไกลบอกเป็นนโยบายดี สร้างคะแนนจากกลุ่มชาวนา เดินหน้าต่อ อย่าหยุด พรรคเพื่อไทยจะได้เป็นรัฐบาลไปนานแสนนาน...
...ข้าวที่ล้นสต๊อกมโหฬาร ไม่มีที่เก็บ รัฐบาลเล็งใช้สนามบิน ค่ายทหาร เพราะมันกว้างขวางสุดลูกหูลูกตา เป็นจริงเมื่อไร สนามบินดอนเมืองจะถูกจารึกเป็นประวัติศาสตร์ แปรสภาพเป็น อู่ข้าวอู่น้ำ ของไทยแห่งใหม่ในยุครัฐบาลยิ่งลักษณ์ เพราะปีที่แล้วดอนเมืองกลายเป็น สนามบินน้ำ ชุ่มฉ่ำด้วยน้ำทุ่ง น้ำท่า น้ำท่อ เล่นเอาทั่วโลกตกตะลึง มาปีนี้จะเป็นอู่ข้าวอีก คราวนี้ไม่ต้องขึ้นเครื่อง TG112 ไปหานายใหญ่ที่ดูไบแล้ว เหมาลำด้วยเที่ยวบิน G to G ดีกว่า มีข้าวแดงล้านๆ ตันพร้อมเสิร์ฟไม่อั้น...
...ประชานิยมปีแรกของรัฐบาลปูกำลังพาคนไทยทั้งชาติสู่ความเสี่ยงตามรอยกรีซ อเมริกาใต้ ที่ย่อยยับ เสียงจากผู้รู้ นักวิชาการ เตือน แต่ไม่มีทางถึงหูคนทางไกล วินาทีนี้โครงการจำนำข้าวจึงเน่าเละ ทุจริตทุกขั้นตอนตั้งแต่ระดับนโยบายจนถึงการขึ้นทะเบียนเกษตรกร รัฐบาลยิ่งแจงก็ยิ่งมีพิรุธ โดยเฉพาะปมการส่งออกข้าว ทุกเสียงที่ท้วงติง ลากไปถึง ป.ป.ช. แจกใบเหลือง เตือนรัฐบาลเป็นครั้งที่สองให้ทบทวนโครงการนี้ เพราะมีทุจริตเกิดขึ้น ก่อนจะให้กระทรวงพาณิชย์ส่งหลักฐานการระบายข้าวแบบจีทูจีมาตรวจสอบด่วน รอเวลาเตือนเป็นครั้งที่สาม ยังไม่เลิก คราวนี้โดนใบแดงข้อหาละเว้นการปฏิบัติหน้าที่ ปล่อยให้เกิดการทุจริตวงกว้าง ต้องคดีกันถ้วนหน้าแน่ ส่วนวุฒิสภาก็เตรียมเปิดอภิปรายทั่วไปปลายเดือนนี้ เรียกได้ว่า ทุกองคาพยพตรวจสอบเข้มข้น วันนี้การทุจริตมันสุกงอมทั้งคนในคนนอกออกโรงค้านหมด เหลือเพียงฝ่ายค้านที่จะอภิปรายไม่ไว้วางใจกลางเดือน พ.ย. จะเด็ดผลไม้เน่าออกจากต้นได้หรือไม่เท่านั้น ต้องติดตาม...
...ย้อนคำพูด สส.เพื่อไทย แกนนำแดง โจมตีรัฐบาลประชาธิปัตย์ดีแต่กู้ แต่เจอสวนกลับว่า เป็นรัฐบาล “เลดี้ กูกู้” ที่เตรียมสร้างประวัติศาสตร์กู้เงินครั้งมหาศาล 2.2 ล้านล้านบาท มาเดินเครื่องประชานิยมเต็มสูบ ขยายการลงทุน โครงข่ายคมนาคม เงินก้อนโตที่จะได้ใช้บริหารอีกหลายปี เป็นหัวใจสำคัญที่ทำให้ พ.ต.ท.ทักษิณ ชินวัตร ไม่กล้าผลีผลามเดินเกมร้อน โดยเฉพาะ พ.ร.บ.นิรโทษกรรม ที่จุดชนวนให้รัฐบาลพังได้...
...การปรับ ครม. มีสัญญาณชัดรอหลังอภิปรายไม่ไว้วางใจ คาดว่า ปลายเดือน พ.ย.หรือต้นเดือน ธ.ค.จะปรับใหญ่ พ.ต.ท.ทักษิณ ยืมมือฝ่ายค้านนวดให้หนัก จะได้ปรับกระชับอำนาจเกลี่ยผลประโยชน์รอบ 8 เดือนให้กับมุ้งต่างๆ กันใหม่ แกนนำแถวสอง พ่วงด้วย นปช. อยากให้ฝ่ายค้านอภิปรายเร็ววันเร็วคืน จะได้ถึงวันปรับ ครม.เสียที เพราะแต่งตัวเป็นเสนาบดีจนเนื้อเต้นมานมนาน แต่งานนี้ถ้าจัดหนักโดน นายกฯ ปู คนเดียวนี่สิ จะกล้าปรับไหมพี่แม้ว